CELEX: 32011R0344
Language: sl
Date: 2011-04-08 00:00:00
Title: Izvedbena uredba Komisije (EU) št. 344/2011 z dne 8. aprila 2011 o spremembi Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora

9.4.2011   
            
            
               SL
            
            
               Uradni list Evropske unije
            
            
               L 96/15
            
         IZVEDBENA UREDBA KOMISIJE (EU) št. 344/2011
   z dne 8. aprila 2011
   o spremembi Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (1) ter zlasti člena 25(3), člena 38(b) in člena 40 Uredbe,
   ob upoštevanju naslednjega:
   
               (1)
            
            
               Člen 24 Uredbe (ES) št. 834/2007 določa, da se pri uporabi izrazov iz člena 23(1), ki se nanašajo na postopek ekološke pridelave, v zvezi s predpakirano hrano na označbi obvezno navede logotip ekološke pridelave Evropske unije („ekološki logotip EU“), medtem ko je uporaba logotipa na takšnih izdelkih, ki so uvoženi iz tretjih držav, neobvezna. Člen 25(1) Uredbe (ES) št. 834/2007 dovoljuje uporabo ekološkega logotipa EU za označevanje, predstavitev in oglaševanje drugih proizvodov, ki izpolnjujejo zahteve iz navedene uredbe.
            
         
               (2)
            
            
               Potrošniki morajo zanesljivo vedeti, da so bili ekološki proizvodi proizvedeni v skladu z zahtevami iz Uredbe (ES) št. 834/2007 in Uredbe Komisije (ES) št. 889/2008 (2). V ta namen je pomemben dejavnik sledljivost vsakega proizvoda z ekološkim logotipom EU na vseh stopnjah pridelave, priprave in distribucije. Zato se zdi koristno, da je treba jasneje navesti, da lahko samo nosilci dejavnosti, katerih podjetja so vključena v sistem nadzora nad ekološko pridelavo, uporabljajo ekološki logotip EU za namene označevanja.
            
         
               (3)
            
            
               Registracija ekološkega logotipa EU kot blagovne znamke v Uniji in mednarodnih registrih je neodvisna od predpisov v uredbah (ES) št. 834/2007 in (ES) št. 889/2008, ki veljata glede uporabe samega logotipa. Da bo neodvisnost teh predpisov jasna, je treba odpraviti povezavo med temi predpisi in vsemi vrstami registracije.
            
         
               (4)
            
            
               Po spremembi sistema ekološkega označevanja in dokler niso bili vključeni posebni predpisi Unije o ekološkem pridelovanju vina, je v sektorju ostajala precejšnja nejasnost glede možnosti pridelave vina z oznako ekološke pridelave. Da se omogoči prodaja vina, proizvedenega iz ekološkega grozdja v vinskih letih 2010/2011 in 2011/2012, brez obveznih navedb iz člena 24 Uredbe (ES) št. 834/2007, pod pogojem, da so zadevni proizvodi v skladu z Uredbo Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil (3) ali Uredbo (ES) št. 834/2007, se zdi potrebno podaljšati do 31. julija 2012 prehodno obdobje iz člena 95(8) in (9) Uredbe (ES) št. 889/2008 glede nekaterih določb o označevanju za takšne proizvode. Podaljšanje prehodnega obdobja se uporablja od 1. julija 2010.
            
         
               (5)
            
            
               Potem ko je Evropska agencija za varnost hrane presodila o uporabi izvlečka rožmarina kot živilskega dodatka (4), je bila snov „izvlečki rožmarina“ dovoljena za uporabo kot antioksidant in dodeljena ji je bila številka E v delu D Priloge III k Direktivi Evropskega parlamenta in Sveta 95/2/ES z dne 20. februarja 1995 o aditivih za živila razen barvil in sladil (5). Posledično je treba dovoliti uporabo izvlečka rožmarina kot živilskega dodatka v ekološki predelavi hrane, če se uporabi kot tak, z vključitvijo tega proizvoda v Prilogo VIII k Uredbi (ES) št. 889/2008.
            
         
               (6)
            
            
               Uredbo (ES) št. 889/2008 je zato treba ustrezno spremeniti.
            
         
               (7)
            
            
               Ukrepi, predvideni s to uredbo, so v skladu z mnenjem regulativnega odbora za ekološko pridelavo –
            
         SPREJELA NASLEDNJO UREDBO:
   Člen 1
   Uredba (ES) št. 889/2008 se spremeni, kakor sledi:
   
               1.
            
            
               v členu 57 se drugi odstavek zamenja z naslednjim besedilom:
               „Za namene označevanja se ekološki logotip EU uporablja samo, če je zadevni proizvod proizveden v skladu z zahtevami Uredbe (ES) št. 834/2007, Uredbe Komisije (ES) št. 1235/2008 (6) in te uredbe, uporabljajo pa ga nosilci dejavnosti, ki izpolnjujejo zahteve sistema nadzora iz členov 27, 28, 29, 32 in 33 Uredbe (ES) št. 834/2007.
            
         
               2.
            
            
               členu 95 se doda naslednji odstavek 10a:
               „10a   Kar zadeva vino, prehodno obdobje iz odstavka 8 poteče 31. julija 2012.
               Zaloge vina, ki je bilo proizvedeno, zapakirano in označeno pred 31. julijem 2012 v skladu z Uredbo (EGS) št. 2092/91 ali Uredbo (ES) št. 834/2007, se lahko še naprej dajejo na trg, dokler niso zaloge izčrpane.“;
            
         
               3.
            
            
               v oddelku A Priloge VIII se za živilskim dodatkom E 341(i) (monokalcijev fosfat) vstavi naslednja vrstica:
               
                           „B
                        
                        
                           E 392*
                        
                        
                           Izvlečki rožmarina
                        
                        
                           x
                        
                        
                           x
                        
                        
                           Samo če izhajajo iz ekološke pridelave in če se za ekstrakcijo uporablja samo etanol“
                        
                     
         
               4.
            
            
               točka 9 dela A Priloge XI se črta.
            
         Člen 2
   Ta uredba začne veljati dan po objavi v Uradnem listu Evropske unije.
   Vendar se točka 2 člena 1 uporablja od 1. julija 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. aprila 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 189, 20.7.2007, str. 1.
   
      (2)  UL L 250, 18.9.2008, str. 1.
   
      (3)  UL L 198, 22.7.1991, str. 1.
   
      (4)  EFSA Journal (2008) 721, str. 1.
   
      (5)  UL L 61, 18.3.1995, str. 1.
   
      (6)  UL L 334, 12.12.2008, str. 25.“;